રાજકોટમાં દિવાળીના તહેવારની જાકમજોળ વચ્ચે ગુનેગારોને ડામી દેવા પોલીસ સક્રિય થઇ છે તો બીજી તરફ એક કદમ આગે ચાલી રહેલા તસ્કરોએ બે દિવસમાં બે બંધ મકાનના તાળા તોડી 15 લાખની મતા ઉસેડી ગયાની ઘટના સામે આવતા ભારે સનસનાટી મચી જવા પામી છે સ્વસ્તિક સોસાયટીમાં રહેતું વૃદ્ધ દંપતી જાત્રાએ નીકળ્યા તે જ રાત્રે તેના ઘરના તાળા તોડી 4 ગોલ્ડ બિસ્કિટ, લેપટોપ, એલઇડી ટીવી, 85 હજાર રોકડા સહીત 11.98 લાખની મતા તસ્કરો ઉસેડી ગયા હતા જયારે એજી સોસાયટીમાં રહેતો વિપ્ર પરિવાર ચારધામની યાત્રાએ ગયો અને પાછળથી ત્રાટકેલા તસ્કરો 7 તોલા સોનુ રોકડ ઉઠાવી ગયા હતા તહેવાર ટાણે જ દિવાળી બગાડવા ઉભા થયેલા તસ્કરોને દબોચી લેવા પોલીસે દોડધામ શરુ કરી છે.